**LĪGUMS Nr. LPP 2017/34**

Liepājā 2017.gada 28. martā

Pamatojoties uz iepirkuma **“*Par dāvanu (adītu zābaciņu) jaundzimušajiem piegādi*”** (LPP 2017/34) rezultātiem, **Liepājas pilsētas pašvaldības administrācija**, reģistrācijas numurs 90000063185, Liepājas pilsētas pašvaldības izpilddirektora Edgara Rāta personā, kurš darbojas, pamatojoties uz likumu “Par pašvaldībām” un Liepājas pilsētas domes 2016.gada 14.jūlija saistošajiem noteiktumiem Nr.15 “Liepājas pilsētas pašvaldības nolikums” (turpmāk tekstā – Pasūtītājs), un IK Dace Brūvere, Elkoņu 3-9, Liepāja, LV – 3401, reģ. Nr. 42102040197 (turpmāk tekstā – Izpildītājs), līdzēji saukti arī atsevišķi – Puse, kopā tekstā Puses, noslēdz šādu līgumu (turpmāk tekstā – Līgums).

* 1. **Līguma priekšmets**
	2. Izpildītājs apņemas izgatavot un piegādāt 1000 (*viens tūkstotis*) pāru adītus zābaciņus saskaņā ar Līguma noteikumiem un pielikumiem un Pasūtītāja norādījumiem (turpmāk tekstā – Preces).
	3. Līguma pielikums un neatņemama sastāvdaļa ir iepirkumam LPP 2017/34 iesniegtais Izpildītāja piedāvājums (1.pielikums) un iepirkuma priekšmeta attēls un tehniskā specifikācija (2.pielikums).
	4. Preču piegādes adrese ir Rožu iela 6, Liepāja, 116.kabinets. Preču piegādes laiks jāsaskaņo ar Pasūtītāja pārstāvi.
1. **Piegādes noteikumi un termiņš**
	1. Izpildītājam jāveic Preču izgatavošana un piegāde:

|  |  |
| --- | --- |
| Piegādes apjoms | Piegādes termiņš |
| 100 (*viens simts*) pāru | 20.04.2017. |
| 100 (*viens simts*) pāru | 20.05.2017. |
| 100 (*viens simts*) pāru | 20.06.2017. |
| 100 (*viens simts*) pāru | 20.07.2017. |
| 100 (*viens simts*) pāru | 20.08.2017. |
| 100 (*viens simts*) pāru | 20.09.2017. |
| 100 (*viens simts*) pāru | 20.10.2017. |
| 100 (*viens simts*) pāru | 20.11.2017. |
| 100 (*viens simts*) pāru | 20.12.2017. |
| 100 (*viens simts*) pāru | 20.01.2018. |

* 1. Izpildītājs var veikt visa apjoma piegādi uzreiz pirmajā norādītajā termiņā, kā arī atšķirīgos termiņos un apjomos, nodrošinot, ka uz katru norādīto datumu piegādāts vismaz prasītais apjoms.
	2. Piegādātajai Precei jābūt jaunai, lietošanai paredzētajam mērķim atbilstošas kvalitātes, bez bojājumiem.
	3. Pēc Preču piegādes Izpildītājs nodod Preces Pasūtītājam ar nodošanas – pieņemšanas aktu, kuru paraksta Pasūtītāja un Izpildītāja pilnvarotās personas.
	4. Izpildītājs var veikt piegādes pa daļām, attiecīgi par katru piegādi sastādot nodošanas – pieņemšanas aktu saskaņā ar Līguma 2.4.punktu.
	5. Ja piegādātās Preces neatbilst Līguma noteikumiem, Pasūtītājs var atteikties parakstīt nodošanas – pieņemšanas aktu līdz brīdim, kamēr visi trūkumi ir novērsti. Ja trūkumu novēršanai noteiktais laiks pārsniedz Līguma 2.1.punktā noteikto līguma izpildes termiņu, par to tiek aprēķināts līgumsods atbilstoši Līguma nosacījumiem.
	6. Pasūtītājam ir tiesības Preci pārbaudīt un par trūkumiem paziņot 10 (*desmit*) darba dienu laikā pēc nodošanas – pieņemšanas akta parakstīšanas.
	7. Pēc Pasūtītāja pārstāvja pieprasījuma Izpildītājam 5 (*piecu*) darba dienu laikā jāsniedz rakstiska informācija Pasūtītājam par Līguma izpildes gaitu.
1. **Maksājumu un norēķinu kārtība.**
	1. Līgumcena par pilnīgu, savlaicīgu un kvalitatīvu Preču izgatavošanu un piegādi ir 7150.00 (*septiņi tūkstoši viens simts piecdesmit eiro un 00 eiro centi),* Izpildītājs nav pievienotās vērtības nodokļa maksātājs.
	2. Pasūtītājs veic Izpildītājam samaksu par Līguma izpildi 30 *(trīsdesmit) dienu* laikā pēc nodošanas – pieņemšanas akta parakstīšanas un attiecīga rēķina saņemšanas.
	3. Izpildītāja tehniskajā un finanšu piedāvājumā norādītajās cenās ir iekļauta Preču vērtība, iepakojuma un piegādes (transporta) izmaksas, visi valsts un pašvaldības noteiktie nodokļi, nodevas un citas izmaksas, kas saistītas ar Precēm un to piegādi atbilstoši Līgumam.
	4. Maksājumi tiek veikti ar pārskaitījumu, veicot pārskaitījumu uz Izpildītāja norādīto kontu kredītiestādē.
	5. Par maksājuma dienu uzskatāma diena, kad Pasūtītājs ir izdarījis pārskaitījumu uz Izpildītāja rēķinā norādīto norēķinu kontu kredītiestādē.
2. **NEPĀRVARAMA VARA**
	1. Līgumam pielāgojami vispārpieņemtie nepārvaramas varas nosacījumi, ja vien iespējams pierādīt, ka tie ietekmējuši Pušu līgumsaistību izpildi.
	2. Izveidojoties nepārvaramas varas situācijai, viena Puse par to nekavējoties, bet ne vēlāk kā 3 (trīs) darba dienu laikā pēc šādu apstākļu iestāšanās dienas, paziņo otrai Pusei rakstiskā veidā. Izskaidrojumā jābūt skaidri formulētiem nepārvaramas varas situācijas iemesliem un, ja iespējams, jānorāda tās ilgums. Puse, kas nokļuvusi nepārvaramas varas apstākļos, iesniedz otrai Pusei izziņas, u.c. dokumentus, ko izsniegušas kompetentas iestādes, kas apstiprina nepārvaramas varas un apstākļu iestāšanos.
	3. Nepieciešamības gadījumā, atsevišķi vienojoties un ievērojot nepārvaramas varas sekas, Puses nosaka saistību izpildes termiņa pagarinājumu, papildus noteikumus.
3. **PUŠU ATBILDĪBA**
	1. Puses ir atbildīgas par Līguma izpildi saskaņā ar Latvijas Republikā spēkā esošajiem normatīvajiem aktiem.
	2. Puses ir savstarpēji atbildīgas par līgumsaistību nepildīšanu un to nepienācīgu izpildi. Šajā gadījumā jāatlīdzina otrai Pusei nodarītie zaudējumi.
	3. Ja Pasūtītājs nokavē kādu no līgumā noteiktajiem maksājuma termiņiem Izpildītājam, tad tas maksā Izpildītājam līgumsodu 0,1% (*nulle komats viena procenta*) apmērā no nesamaksātās summas par katru nokavēto dienu, bet ne vairāk par 10% (*desmit procentiem*) no Līgumā noteiktās Līguma summas.
	4. Ja Izpildītājs nokavē kādu Līgumā 2.1.punktā minēto Preces piegādes termiņu, tad tas maksā Pasūtītājam līgumsodu 0,1% (*nulle komats viena procenta*) apmērā no Līgumā noteiktās līguma summas par nepiegādāto Preču apjomu par katru nokavēto dienu, bet ne vairāk par 10% (*desmit procentu*) apmērā no Līgumā noteiktās līguma summas. Turpmākie norēķini notiek pēc līgumsoda nomaksas.
4. **STRĪDU IZSKATĪŠANA**
	1. Visus strīdus un domstarpības par Līguma saistību izpildi Puses risina savstarpējo pārrunu ceļā.
	2. Strīdus un domstarpības, ko neizdodas atrisināt savstarpējo pārrunu ceļā, Puses risina Latvijas Republikas tiesā Civilprocesa likumā noteiktajā kārtībā, ievērojot Līguma noteikumus un Latvijas Republikā spēkā esošos normatīvos aktus.
5. **LĪGUMA DARBĪBAS LAIKS, GROZĪŠANA UN IZBEIGŠANA**
	1. Šis Līgums stājas spēkā ar tā parakstīšanas brīdi un ir spēkā līdz brīdim, kad Puses pilnībā izpildījušas savas saistības.
	2. Grozījumi un papildinājumi šajā Līgumā izdarāmi Pusēm vienojoties un noformējami rakstiski. Tie stājas spēkā, kad tos ir parakstījušas abas Puses un kļūst par Līguma sastāvdaļām.
	3. Pasūtītājs ir tiesīgs vienpusēji izbeigt Līgumu, ja Izpildītājs kavē Preču piegādes termiņu vairāk kā 2 (*divas*) nedēļas, par to paziņojot Izpildītājam rakstiski vismaz 1 (*vienu*) nedēļu iepriekš.
	4. Līguma izbeigšana iespējama tikai Līgumā un normatīvajos aktos noteiktajos gadījumos, kā arī pēc Pušu vienošanās.
6. **Pārstāvji un kontaktinformācija**
	1. Pasūtītāja pārstāvis ar Līgumu saistītu jautājumu risināšanā, kā arī attiecībā uz darbu izpildi ir: Sabiedrības līdzdalības un veselības veicināšanas nodaļas vadītāja xxxxx, e-pasts: xxxxx
	2. Izpildītāja pārstāvis ar Līgumu saistītu jautājumu risināšanā, kā arī attiecībā uz darbu izpildi ir: xxxxx, m.t. xxxxxxxx.
	3. Puses vienojas, ka katrai Pusei ir tiesības jebkurā laikā mainīt savu Līgumā norādīto kontaktpersonu. Kontaktpersonas maiņas gadījumā nekavējoties rakstiski jāinformē otra Puse par pārstāvja nomaiņu. Rakstiski paziņoto pārstāvju pilnvaras ir spēkā līdz to atsaukumam.
	4. Pušu atbildīgās kontaktpersonas ir atbildīgas par Līguma saistību izpildes kontroli, nodrošina Pušu komunikāciju, dokumentu sagatavošanu Līguma saistību izpildes jautājumos.
7. **NOBEIGUMA NOTEIKUMI**
	1. Līgums sagatavots un parakstīts 2 (*divos*) eksemplāros latviešu valodā. Eksemplāriem ir vienāds juridisks spēks. Pie katras no Pusēm glabājas viens Līguma eksemplārs.
	2. Puses apņemas neizpaust trešajai personai jebkuru informāciju, kura tai kļuvusi zināma saistībā ar Līguma izpildi, izņemot gadījumus, kad to pieprasa varas institūcijas, pamatojoties uz normatīvajos aktos noteiktu pienākumu informāciju sniegt.
	3. Visi Līguma grozījumi un papildinājumi tiek noformēti Pusēm rakstiski vienojoties. Minētie grozījumi un papildinājumi tiek pievienoti Līgumam kā pielikumi un kļūst par Līguma neatņemamu sastāvdaļu.
	4. Puses rakstiski paziņo viena otrai par juridiskā statusa, juridiskās vai biroja adreses, bankas rekvizītu maiņu, tā reorganizāciju vai likvidāciju, kā arī citu rekvizītu izmaiņām – 5 (*piecu*) darba dienu laikā. Pēc paziņojuma saņemšanas (atzīme par saņemšanu) tas kļūst par Līguma neatņemamu sastāvdaļu
	5. Paziņojumi par atkāpšanos no Līguma vai cita veida korespondence, kas attiecas uz Līgumu, ir jānosūta ierakstītā vēstulē uz Līgumā norādītajām adresēm.
8. **PUŠU REKVIZĪTI**

|  |  |  |
| --- | --- | --- |
| **Pasūtītājs** |  | **Izpildītājs** |
| **Liepājas pilsētas pašvaldības administrācija** |  | **Dace Brūvere** |
| Reģistrācijas Nr. 90000063185 |  | IK reģ.nr. 42102040197 |
| Adrese: Rožu iela 6, Liepāja, LV-3401 |  | Adrese: Elkoņu 3-9, Liepāja, LV – 3401 |
|  |  |  |
| Banka: AS SEB banka |  | Banka: AS Swedbank |
| Konts: xxxxx |  | Konts: xxxxx |
|  |  |  |
|  |  |  |
| Edgars Rāts |  | Dace Brūvere |
| Liepājas pilsētas pašvaldības izpilddirektors  |  |  |
| z.v. |  |  |